Arten har en sirkumpolar utbredelse på den nordlige halvkule. I Europa finnes den i Fennoskandia, Nord-Russland, Island, Færøyene, Skottland, et par steder i England og høyt til fjells i Alpene og Tatrafjellene. Den er vanlig i fjellet i hele Norge og finnes opptil 1600 moh i Jotunheimen og opptil 1000 moh i Nord-Norge. På Svalbard er den vanligere enn det en tidligere trodde, og den er nå tatt ut av rødliste for Svalbard.